తొలి వన్డేలో ఇంగ్లండ్పై ఘన విజయంచెలరేగిన స్మృతి, పూనమ్, మిథాలీసత్తా చాటిన బౌలర్లుమహిళల వరల్డ్ కప్డెర్బీ (ఇంగ్లండ్): భారత అమ్మాయిలకు అద్భుత విజయం. మహిళల వన్డే వరల్డ్ కప్లో మిథాలీసేనకు అదిరిపోయే ఆరంభం. అద్భుత బ్యాటింగ్, కట్టుదిట్టమైన బౌలింగ్, మెరుపు ఫీల్డింగ్తో చెలరేగిన భారత్ శనివారం జరిగిన తొలి మ్యాచ్లో ఆతిథ్య ఇంగ్లండ్ను 35 పరుగుల తేడాతో చిత్తుగా ఓడించి టోర్నీని ఘనంగా ఆరంభించింది. తొలుత టీమిండియా నిర్ణీత 50 ఓవర్లలో మూడు వికెట్లకు 281 పరుగులు చేసింది. ‘ప్లేయర్ ఆఫ్ ద మ్యాచ్’ స్మృతీ మంధాన (72 బంతుల్లో 11 ఫోర్లు, 2 సిక్సర్లతో 90), పూనమ్ రౌత్ (134 బంతుల్లో 7 ఫోర్లు, సిక్సర్తో 86), కెప్టెన్ మిథాలీ రాజ్ (73 బంతుల్లో 8 ఫోర్లతో 71) అర్ధ శతకాలతో చెలరేగి వరల్డ్ కప్లో భారత్కు రెండో అత్యుత్తమ స్కోరు అందించారు. అనంతరం దీప్తి శర్మ (3/47), శిఖా పాండే (2/35)  బౌలింగ్ ధాటికి ఆతిథ్య జట్టు 47.3 ఓవర్లలో 246 రన్స్కే కుప్పకూలింది. ఫ్రాన్ విల్సన్ (75 బంతుల్లో 6 ఫోర్లతో 81), హీథర్ నైట్ (46) చెలరేగినా ఫలితం లేకపోయింది. ఈ మ్యాచ్లో నాలుగు రనౌట్లు చేసిన భారత ఫీల్డర్లు జట్టు విజయంలో కీలక పాత్ర పోషించారు.ముగ్గురూ ముగ్గురే..: టాపార్డర్ బ్యాటర్లు స్మృతి, రౌత్, మిథాలీ ఒకరిని మించి మరొకరు చెలరేగి  భారత్కు భారీస్కోరు అందించారు. ఆది నుంచే దూకుడుగా ఆడిన మంధాన ప్రత్యర్థి బౌలర్లపై పూర్తి ఆధిపత్యం చెలాయింది. మరో ఎండ్లో పూనమ్ స్ట్రయిక్ రొటేట్ చేస్తూ సహకారం అందించగా.. మంధాన మాత్రం స్వేచ్ఛగా బ్యాట్ ఝుళిపించింది. మైదానం నలుమూలలా బౌండ్రీలు కొట్టింది. కేథరిన్ బ్రంట్ వేసిన నాలుగో ఓవర్లో వరుసగా నాలుగు బౌండ్రీలతో చెలరేగిన ఆమె అదే ఊపు కొనసాగించి ంది.  జనవరిలో జరిగిన మహిళల బిగ్ బాష్ లీగ్లో అయిన మోకాలి గాయం నుంచి కోలుకున్న మంధాన చివరి నిమిషంలో వరల్డ్ కప్ జట్టుకు ఎంపికైంది. 20 ఏళ్ల యువతి ఆరంభ మ్యాచ్లోనే అద్భుత ప్రదర్శనతో తన ఎంపికకు పూర్తి న్యాయం చేసింది. ఫోర్లే కాకుండా భారీ షాట్లతో ఆమె అలవోకగా సిక్సర్లూ రాబట్టడం విశేషం. ఎక్కువగా బ్యాట్ ఫుట్పై ఆడిన ఆమె స్వేచ్ఛగా షాట్లు కొట్టింది. బ్యాక్ ఫుట్పై కూర్చొని లాంగాన్ మీదుగా తొలి సిక్సర్ బాదింది. స్మృతి దూకుడైన బ్యాటింగ్తో తొలి పది ఓవర్లనే 59/0 స్కోరుతో భారత్కు మెరుపు ఆరంభం దక్కింది. తర్వాతి పది ఓవర్లలో ఓపెనర్లు నెమ్మదించకుంటే.. జట్టు స్కోరు 300 మార్కు దాటేది. సెంచరీ చేసేలా కనిపించిన స్మృతి 27వ ఓవర్లో వెనుదిరిగింది. తొలి వికెట్కు రౌత్తో ఆమె 144 పరుగులు జోడించింది. ఇక, వన్డౌన్లో వచ్చిన కెప్టెన్ మిథాలీ తన ఫామ్ను కొనసాగిస్తూ వరుసగా ఏడో హాఫ్ సెంచరీ నమోదు చేసింది. పూనమ్ రౌత్తో రెండో వికెట్కు 79 పరుగులు జోడించిన రాజ్.. తర్వాత హర్మన్ప్రీత్ కౌర్ (24 నాటౌట్)తో మూడో వికెట్కు 59 పరుగులు జత చేసి ఇన్నింగ్స్ ఆఖరు బంతికి వెనుదిరిగింది. ఈ విజయంతో రెండు పాయింట్లు ఖాతాలో వేసుకున్న భారత్.. సోమవారం జరిగే తర్వాతి మ్యాచ్లో ఆస్ట్రేలియాను ఎదుర్కోనుంది.కివీస్ చేతిలో లంక చిత్తు: శనివారం జరిగిన మరో మ్యాచ్ లో న్యూజిలాండ్ 9 వికెట్లతో శ్రీలంకను చిత్తుగా ఓడించింది. లంక నిర్దేశించిన 189 పరుగుల లక్ష్యాన్ని కివీస్ 37.4 ఓవర్లలో ఒకే వికెట్ కోల్పోయి ఛేదించింది.
toli vandelo inglandpy ghana vijayanchelaregina smruti, poonam, mithalisatta chaatina boularlumahilala werald copderby (ingland): bhaarata ammayilaku adbhuta vijayam. mahilala vande werald kaplo mithaaleesenaku adiripoye aarambham. adbhuta batting, kattudittamaina bouling, merupu feeldingtho chelaregina bharat sanivaaram jarigina toli matchlo aatidhya inglandnu 35 parugula tedaatho chittugaa odinchi torneeni ghanamgaa aarambhinchindi. toluta teamindia nirneeta 50 ovarlalo moodu viketlaku 281 parugulu chesindi. ‘player af da match’ smruti mandhaana (72 bantullo 11 forlu, 2 siksarlatho 90), poonam rauth (134 bantullo 7 forlu, siksartho 86), kepten mithali raj (73 bantullo 8 forlatho 71) ardha satakaalato chelaregi werald kaplo bhaaratku rendo atyuttama skoru andinchaaru. anantaram deepti sharma (3/47), sikha pande (2/35)  bouling dhaatiki aatidhya jattu 47.3 ovarlalo 246 ranske kuppakulindi. fran vilson (75 bantullo 6 forlatho 81), heather nait (46) chelaregina phalitam lekapoyindi. ee matchlo naalugu ranautlu chesina bhaarata feelderlu jattu vijayamlo keelaka paatra pooshinchaaru.mugguru muggure..: taparder byaatarlu smruti, rauth, mithali okarini minchi marokaru chelaregi  bhaaratku bhaariiskoru andinchaaru. aadi nunche dookudugaa aadina mandhaana pratyarthi boularlapai puurti aadhipatyam chelaayindi. maro endlo poonam striaik rotate chestu sahakaaram andinchagaa.. mandhaana maatram swechhagaa byat jhulipinchindi. maidanam nalumulala boundreelu kottindi. ketherin brunt vesina naalugo ovarlo varusagaa naalugu boundreelatho chelaregina aame adhe oopu konasaaginchi mdi.  janavarilo jarigina mahilala big bash leeglo ayina mokali gaayam nunchi kolukunna mandhaana chivari nimishamlo werald kap jattuku empikaindi. 20 ella yuvati aarambha matchlone adbhuta pradarsanato tana empikaku puurti nyaayam chesindi. forley kakunda bhari shatlatho aame alavokagaa sixerloo rabattadam visesham. ekkuvagaa byat futpai aadina aame swechhagaa shaatlu kottindi. byak futpai kuurchoni langan meedugaa toli sixer baadindi. smruti dookudaina battingto toli padi ovarlane 59/0 skorutho bhaaratku merupu aarambham dakkindi. tarvaati padi ovarlalo openarlu nemmadinchakunte.. jattu skoru 300 maarku daatedi. senchary chesela kanipinchina smruti 27va ovarlo venudirigindi. toli viketku routto aame 144 parugulu jodinchindi. ika, vandounlo vachina kepten mithali tana faamnu konasaagistuu varusagaa edo haf senchary namodu chesindi. poonam routto rendo viketku 79 parugulu jodinchina raj.. tarvaata harmanpreet cour (24 natout)thoo moodo viketku 59 parugulu jatha chesi innings aakharu bantiki venudirigindi. ee vijayamtho rendu paayintlu khaataalo vesukunna bharat.. somavaram jarige tarvaati matchlo austrelianu edurkonundi.kvies chetilo lanka chittu: sanivaaram jarigina maro match loo neusiland 9 viketlatho srilankanu chittugaa odinchindi. lanka nirdesinchina 189 parugula lakshyaanni kvies 37.4 ovarlalo oke vicket kolpoi chedinchindi.